  Туспуктэм: vk.com (Муниципальное образование "Дебесский район") Майя Бывальцева 2022-тӥ арын Дэбес ёросын гурт возёсын ужасьёс понна куинь корка пукто, соосты мерлыко найм сярысь тупанкылъя сётозы. Со сярысь ёрос администрацилэн «ВКонтакте» мерлыко вотэсысь бамаз ивортӥзы. Коркаосты Калинин нимо гурт возёсын (колхозын), «Мир» гурт возёсын (колхозын), «Турнес» огазеяськонын пукто. «Гурт интывылэз котыр ласянь азинтон» программая лэсьтӥськонлэсь 80 процентсэ федерал но элькун коньдэтъёс ас вылазы басьто, 20 процентсэ гинэ уж сётӥсь но ёрос висъяло. Вить ар ортчыса, ужась со коркаез дунызлэсь 10 процентсэ тырыса аслыз басьтыны быгатэ, нош 10 ар ортчыса, 1 процентсэ гинэ тыроно луоз. Федерал кун программа ужасьёсты гуртэ юнматон вылысь малпамын. Мерлыко наймъя корка басьтыны быгато гурт возёс удысын ужасьёс, озьы ик гуртын улӥсь мерлыко удысын ужасьёс. Кун программая куать ёросъёсын 37 корка пукто: Дэри ёросын – 14, Кез ёросын – укмыс, Сьӧлта ёросын – тямыс, Дэбес ёросын – куинь, Ува ёросын – кык, Алнаш ёросын – одӥг Тодэ вайытом, программа 2021-тӥ арын ужаны кутскиз, гурт возёсын ужасьёслы 15 коркаос пуктӥзы. Кияса ёросысь экофермаын ужасьёс выль улон интызылэсь усьтонзэ выль ар азьын басьтӥзы. Тегъёс: гуртвозёс корка лэсьтськон Дэбес Удмуртия  